ΓΡΑΠΤΗ ΕΡΩΤΗΣΗ E-2622/99

υποβολή: Laura Gonzlez lvarez (GUE/NGL) προς την Επιτροπή

(12 Ιανουαρίου 2000)

Θέμα: Οικοδομικά έργα στην κοιλάδα Bustarviejo (Ισπανία)

Ιδιωτική επιχείρηση προτίθεται να κατασκευάσει ξενώνα στην κοιλάδα Bustarviejo (κοινότητα Μαδρίτης, Ισπανία) και πιο συγκεκριμένα στην τοποθεσία «Tejera», που έχει καταχωρηθεί στο σύνολό της ως ζώνη μη κατοικήσιμη, ειδικής προστασίας.

Σύμφωνα με τον δήμαρχο του Bustarviejo, για το έργο που αποτελεί ιδιωτική πρωτοβουλία, έχουν χορηγηθεί οι απαραίτητες άδειες τόσο από τις διοικητικές αρχές του τομέα Περιβάλλοντος και Δημοσίων Έργων, όσο και τον ίδιο το Δήμο.

Εντούτοις, μέλη οργανώσεων οικολόγων, γυναικών, κυνηγών και αγελαδοτρόφων επεσήμαναν ότι δεν έχουν εκπονηθεί μελέτες επιπτώσεων στην επιτόπια χλωρίδα και πανίδα πολλά είδη των οποίων είναι προστατευόμενα" επίσης φρονούν ότι ηλοποίηση του έργου θα έχει σοβαρές επιπτώσεις στην κοιλάδα, όχι μόνον σε επίπεδο αισθητικής αλλά και περιβάλλοντος διότι για τη λήψη ύδατος θα χρησιμοποιηθεί το ποτάμι ή ένα πηγάδι. Ισχυρίζονται ότι η λήψη 7.000 κυβικών μέτρων ύδατος το χρόνο θα επηρεάσει τη γεωργία, την αγελαδοτροφεία και τη δασοκομία και ότι ταγρά απόβλητα περισσότερων από εκατό ατόμων συνιστούν βέβαιο κίνδυνο μόλυνσης του ποταμού της κοιλάδας.

Λαμβάνονταςπόψη ότι η Ομάδα Τοπικής Δράσης LEADER της Sierra Norte της Κοινότητας της Μαδρίτης θα συνεισφέρει 16 εκατ. πεσέτες στο έργο αυτό, μπορεί άραγε η Επιτροπή να επιβεβαιώσει στην συγκεκριμένη περίπτωση του εν λόγω σχεδίου, εάν εφαρμόζεται η οδηγία 85/337/Ε Κ(1) περί μελέτης περιβαλλοντικών επιπτώσεων και η οδηγία 92/43/Ε Κ(2) για τους οικοτόπους καθώς και εάν το σχέδιο συμβιβάζεται με τους περιβαλλοντικούς στόχους του προγράμματος LEADER;

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Απάντηση του κ. Fischler εξ ονόματος της Επιτροπής

(10 Φεβρουαρίου 2000)

Η άδεια ανέγερσης ξενώνα για τους νέους, στο κέντρο άθλησης και μελέτης της φύσεως, παραχωρήθηκε στον φορέα «Valle de los abedules S.L» από το Δήμο του Bustarviejo, αποτελεί δε μέρος του φακέλου που είναι αναγκαίος για να μπορέσει η ομάδα τοπικής δράσης Galsinma να προσφέρει επιχορήγηση συγχρηματοδοτούμενη από τα κοινοτικά ταμεία.

Η χορήγηση κοινοτικής ενίσχυσης εξαρτάται από το κατά πόσον οι αρχές επιτρέπουν τη λειτουργία του ανωτέρω ξενώνα τηρώντας όλες τις διατάξεις της νομοθεσίας εφαρμογής.

Η εθνική νομοθεσία, που αποτελεί τη βάση των κανονισμών, για την χορήγηση άδειας ανέγερσης και λειτουργίας, πρέπει να μην παραβαίνει τις κοινοτικές οδηγίες.

Στις απαιτούμενες προϋποθέσεις συγκαταλέγεται ηποχρέωση εκπλήρωσης των όρων που προβλέπονται στην έκθεση την οποία συνέταξε η «Direccin General de Educacion y prevencin Ambiental». Αν δεν τηρηθούν οι εν λόγω προϋποθέσεις δεν θα χορηγηθεί άδεια λειτουργίας. Υπενθυμίζεται ότι το χωριό Bustarviejo ευρίσκεται πολύ πλησίον (σε απόσταση ενός ή δύο χιλιομέτρων) της τοποθεσίας «Cuenca del Rio Lozoya y Sierra Norte, ES3110002», την οποία η Ισπανία πρότεινε ως τοποθεσία κοινοτικού ενδιαφέροντος στο δίκτυο Natura 2000, σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας.

Οι πληροφορίες που απέστειλε το Αξιότιμο Μέλος του Κοινοβουλίου, όπως και τα επιχειρήματα των οικολογικών και λοιπών συνδέσμων, που αναφέρονται στην ερώτησή του, δεν επιτρέπουν στην Επιτροπή να συμπεράνει ότι δεν τηρήθηκαν οι κοινοτικές οδηγίες 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον και 92/43/ΕΚ.